? આખરે લાખો ઉઠે છે.રાખાઇશ તેને બખ્તર પહેરાવે અને શસ્ત્ર આપે છે.પછી મામો-ભાણેજ યુધ્ધમાં ઝંપલાવે છે….!રાખાઇશ લાખાની આગળ રહીને લાખા પર કરાતા પ્રત્યેક ઘા પોતાની છાતી પર ઝીલતો આવે છે.એમ કરતા કરતા મુળરાજના હાથી આગળ તેઓ આવી પહોંચે છે.રાખાઇશ મુળરાજ તરફ સાંગ ફેંકે છે અને મુળરાજ છટકી જઇ લાખા તરફ ભાલાનો ઘા કરે છે.લાખાને વાગતો તે ભાલો રાખાઇશ પોતાની છાતી પર ઝીલી લે છે.અને અભિમન્યુ સમ દિપતો એ રણમેદાનમાં ઢળી પડે છે.અંતે લાખો પણ પડે છે.અને મુળરાજ સોલંકીનો વિજય થાય છે.સોલંકીઓની ફોજ પાટણનો રસ્તો પકડે છે.